سوئیس-لی  تنیسچی راجر فدرر کاریرینده 8-جی دفعه ویمبلدون موسابیقه‌سینین غالیبی اولدو.
1 ساعت 41 دقیقه داوام ائدن فینال گوروشونده فدرر دونیانین اوچونجو تنیسچی سی اولان مارین چیلیچ-دن اوستون اولوب.
اویون 6:1، 6:3، 6:4 حسابی ایله فدررنین خئیرینه بیتیب.
قئید ائدک کی، فدرر موسابیقه نین گئدیشینده بیر ست بئله اودوزماییب.
قادینلارین فینال قارشیلاشماسیندا آمریکا‌لی ونوس ویلیامزا غالیب گلن 23 یاش‌لی ایسپانیا‌لی تننیسچی گاربینی موگوروسا کاریئرینده ایلک دفعه گرند اسلم سری سین‌دان اولان ویمبلدون موسابیقه سینی غلبه ایله باشا ووروب.
موسابیقه‌نین ایلک ستی گرگین کئچیب. حساب 5:5 اولارکن ایسپان تننیسچی داها ایناملا اوینایا‌راق ستی 7:5 باشا ووروب. ایکینجی ستده ایسه او، 37 یاش‌لی رقیبینی، نئجه دئیرلر، دارماداغین ائدیب – 6:0.
خاطیرلاداق کی، ونوس ویلیامز گرند اسلم سریسی‌نین یئددی قات، او جومه‌دن ویمبلدونون بئش قات غالیبی‌دیر.
